Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 1 Pv 16/13/1101	Bratislava I, 25.11.2014
EEČ : 2-8-342-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 16.4.2013, spisová značka 1 Pv 16/13/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
umožnila svojmu synovi XXXXX, narodenému XXXXX, trvale bývajúcemu v XXXXX ulici číslo XXXXX, súčasne bývajúcemu v Bratislave na XXXXX ulici číslo XXXXX, viesť záhaľčivý spôsob života tým, že mu riadne nezabezpečila povinnú školskú dochádzku a to aj napriek upozorneniu Základnej školy na XXXXX ulici číslo XXXXX v XXXXX ktorú jej syn XXXXX navštevuje, pričom od začiatku školského roka, t.j. od 04.09.2012 do 16.11.2012 mal 283 zameškaných vyučovacích hodín v školskej dochádzke, z toho 0 ospravedlnených vyučovacích hodín a 283 neospravedlnených vyučovacích hodín, teda z nedbanlivosti vydala svojho  syna mladšieho ako 18 rokov nebezpečenstvu spustnutia tým, že mu umožnila viesť záhaľčivý spôsob života, 

Uznesením prokurátora Okresnej prokuratúry Bratislava I zo dňa 16.4.2013, spisová značka 1 Pv 16/13/1101, bola určená obvinenej skúšobná doba v trvaní 16 mesiacov.
Odôvodnenie:

Uznesením dozorujúcej prokurátorky Okresnej prokuratúry Bratislava I číslo konania 1 Pv 16/13 - 10 zo 16. apríla 2014, právoplatným  dňa 04. júna 2014, bolo postupom podľa ustanovenia § 216 odsek 1 Trestného poriadku trestné stíhanie vedené proti obvinenej  XXXXX   za prečin ohrozovania mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona s poukazom na ustanovenie § 138 písmeno b) Trestného zákona  vedené na skutkovom základe uvedenom vo výrokovej časti tohto uznesenia, podmienečne zastavené. Súčasne bola obvinenej XXXXX určená skúšobná doba podmienečného zastavenia trestného stíhania v trvaní šestnásť (16) mesiacov. Obvinenej nebolo uložené žiadne z primeraných obmedzených smerujúcich k tomu, aby viedla riadny život.

Skúšobná doba podmienečného zastavenia trestného stíhania začala plynúť právoplatnosťou uznesenia dozorujúceho  prokurátora číslo konania  1 Pv 16/13 - 10 zo 16. apríla 2013, t. j. 04. júna 2013. Skúšobná doba v trvaní 16 (šestnásť) mesiacov teda u obvinenej XXXXX  uplynula  04. októbra 2014 . 

Po uplynutí skúšobnej doby som preskúmala splnenie podmienok pre rozhodnutie o osvedčení obvinenej v skúšobnej dobe podmienečného zastavenia trestného stíhania.

Podľa ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Zo správ zadovážených k osobe obvinenej XXXXX som zistila, že obvinená  nebola v skúšobnej dobe podmienečného zastavenia trestného stíhania súdne trestaná, či prejednávaná v mieste trvalého bydliska za priestupok a  tiež nie je ani aktuálne trestne stíhaná na území Slovenskej republiky.

Vyhodnotením všetkých správ získaných k osobe obvinenej XXXXX,  k jej správaniu počas skúšobnej doby podmienečného zastavenia trestného stíhania som dospela k záveru, že obvinená XXXXX splnila podmienky uvedené v ustanovení § 217 Trestného poriadku. Z tohto dôvodu som rozhodla o osvedčení sa obvinenej XXXXX v skúšobnej dobe podmienečného zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hana Štaffenová
prokurátorka